Petition to a Prefect
Material: papyrus
Place: Oxyrhynchites
Categories: Eingabe
Erbschaft
Ἀριστίωι Ὀπτάτῳ τῷ διασημοτάτωι ἐπ[άρχῳ τῆς Αἰγύπτου] 
παρὰ Αὐρηλίας Διδύμης θυγατρὸς Διδύμου ἀπὸ τ[ῆς λαμ καὶ λαμ] 
Ὀξυρυγχειτῶν πόλεως· τὸ ὑπὸ ξένων ἀδικῖσθαι χα[λεπόν, ἀλλὰ τὸ ὑπὸ] 
καὶ ξυγγενῶν χαλεπώτατον. γεγόνασιν τῷ παν[τ]ὶ [πάππ]ῳ τῷ κατὰ [μη]
τέρα Διοσκόρῳ παῖδες τρῖς , Θέων καὶ Διόσκορος καὶ Πλουτάρχη  ἐμὴ μήτ[ηρ, ἐ]
φʼ οἷς κληρονόμοις τὸν βίον μετήλλαξεν· ἀλλὰ χρόνου μετοξὺ γενομένου τ[ὸ χρε]
ῶν ἀποδέδωκεν ἡ ἐμὴ μήτηρ, ἐμοῦ καταδεοῦς τὴν ἡλικίαν καὶ ἐν ὀρφ[ανίᾳ] 
καθεστώσης· ἄμεινον δὲ ἐπίστασε, ἡγεμὼν δέσποτα, ὅτι τὸ γυναικεῖον γ[ένος] 
εὐκαταφρόνητον πέφυκεν διὰ τὸ περὶ ἡμᾶς τῆς φύσεως ἀσθενές· πά[ντα] 
γὰρ τὰ καταλειφθέντα ἑαυτοῖς ἀπὸ τῆς προσπεσούσης κληρονομί[ας] 
ἑνὸς ὄντος οἴκου καὶ μιᾶς ξυνγενείας, ἐπʼ αὐτῆς τῆς οἰκίας ἦν ἐν ᾗ [ἐκεῖ]
σαι συνδίετοι ἦσαν — λέγω δὴ ἀνδροπόδων καὶ οἰκοπέδων καὶ ἐνδομ[ενίας] 
καὶ κεινουμένων ἀδειαιρέτων ὄντων· ἀλλʼ ἐν τῷ μεταξὺ ἐπεὶ περιγρα[φῇ ἐ]
μῇ οἰ ἀδελφοὶ τῆς μητρός μου οἱ ὁμομήτριοι συνδυάζοντες ἀλλήλο[ις] 
κενῇ καὶ ματαίᾳ ἀνοίᾳ τὰ λοιπὰ ὡς ἐβουλήθησαν ἐπεκράτησαν [ἕκα]
στος ὧν καὶ ἐβούλετο σωμάτων καὶ τῶν ἄλλων πάντων ἐμὲ παρʼ οὐδὲ[ν ἡγού]
μενοι ἀλλʼ ὡς ἔστιν εἰπεῖν καὶ ἀπωθούμενοι τῆς κληρονομίας τῆς [ἐπιβαλ]
λούσης μοι τοῦ τρίτου μέρους· νῦν γοῦν ἀνασφήλασα, τῆς σῆς ἐπαγρύπ[νου] 
τύχης συναραμένης, ἀρχο[μένη τε] ἐμαυτὴν γνωρίζιν οὐδενὶ ἐπανε[λθεῖν] 
ἤ σοι τῷ ἐμῷ καὶ πάντων [εὐεργέτ]ῃ καὶ κηδεμόνι ἔσπευσα δεηθῆναί σου ὅπ[ως νο]
ήσας με στερουμένην κελεύ[σῃ]ς [ὁ]πότε ἄν σοι δ[οκῇ] ἐπαναγκασθῆνα[ι τοὺς] 
πρὸς μητρός μου θείους τὰ ἐπιβάλλοντά μοι μέρ[η ἀ]πὸ διαδοχῆς τῆς μη[τρὸς] 
εἰς ἐμὲ καταντησασα ἀποκατάστησέ μοι μετὰ καὶ τ[ῶ]ν ἐκ τότε μέχρει νῦν δ[ιαφό]
ρων τῶν ἀνδραπόδων καὶ ἐνοικίων καὶ τῶν λοι[πῶ]ν πάντων καὶ ἐξῆς π[ίστε]
ως καὶ καλοκαιαγαθείας τὰ μητρῷα ἀπολαβοῦσα διὰ π[α]ντὸς τῇ τύχῃ σου χ[άριτας] 
ὁμολογήσω·                         διευτύχει· 
 Αὐρηλία Διδύμη διεπεμψάμην πρὸς ἐπείδοσ[ι]ν. 
Αὐρήλιος Θῶνεις ἔγραψα ὑπὲρ αὐτῆς μὴ ἰδυείης γράμα[τα].
επικεφαλε...·